Bruno Petković. Bruno Petković () (1994-yil 16-sentyabrda tugʻilgan) — xorvatiyalik professional futbolchi, Zagrebning Dinamo klubi va Xorvatiya terma jamoasi hujumchisi. Klubdagi faoliyati. Calcio Catania. 2012-yil 27-avgustda Petković rasman „Catania“ klubiga oʻtgan. Petković kelganidan keyin toʻgʻridan-toʻgʻri klubning yoshlar akademiyasiga kiritilgan. Uning kattalar tarkibiga ilk chaqiruvi 2013-yilning 27-yanvarida, liga oʻyinida „Fiorentina“ boʻlgan. Uning ligadagi debyuti A Seriyaning 2012/2013-yilgi mavsumining soʻnggi oʻyinida, „Torino“ bilan safarda oʻtkazilgan. A Seriyaning 2013/2014-yilgi mavsumi oldidan Petković rasman asosiy jamoaga koʻtarilgan va 32-raqamli libosda maydonga tushgan. Trapani va Boloniya. 2016-yilning yanvarida Petković B seriyaning „Trapani“ klubiga oʻtgan. U B seriyaning ikkinchi bosqichida yettita gol urgan, . Keyingi mavsumda u B seriyaning 2016/2017-yilgi mavsumining birinchi davrasida uchta gol urgan. 2017-yilning 12-yanvarida Petković A Seriyaning „Bolonya“ jamoasi tomonidan 1,2 million yevroga sotib olingan. Petković 2018-yilning 11-yanvarida Hellas Verona jamoasiga ijaraga berilgunga qadar A Seriyada jami 21ta oʻyinda maydonga tushgan. Dinamo Zagreb. 2020-2021 mavsum. "Dinamo"ning „Lokomotiva“ga qarshi mavsumdagi ilk oʻyinini jarohati tufayli oʻtkazib yuborgan Petković 21-avgust kuni „Istra 1961“ga qarshi oʻyinda zaxiradan maydonga tushib, jamoasiga gʻalaba keltirgan golga mualliflik qilgan. Mavsum davomida Petković yomon jismoniy holati tufayli OAV va muxlislarning tanqidiga uchragan. Biroq, 2021-yilning 18-fevralida Yevropa ligasining 32-raundida u dubl qayd etgan va jamoasining uchinichi goliga asslik qilgan. Xalqaro faoliyati. Xorvatiya U21 terma jamoasi safida 2013-yil 13-avgust kuni Lixtenshteynga qarshi oʻyinda faqat bir marta maydonga tushgan va 5:0 hisobidagi gʻalabada gol muallifiga aylangan. 2019-yilning 11-martida u Xorvatiya terma jamoasidan jarohat olgan Marko Pyakaning oʻrniga birinchi marta chaqiruv olgan. Petković 2019-yilning 21-martida Ozarbayjonga qarshi Yevro-2020 saralash oʻyinida debyut qilgan. U terma jamoadagi ilk golini 11-iyun kuni Tunisga qarshi oʻrtoqlik uchrashuvida kiritgan. Petković Xorvatiyaning Yevro-2020 saralash bosqichidagi muvaffaqiyatli ishtirokida toʻrtta gol urgan va bitta golga assistentlik qilgan. U saralash bosqichini guruhning eng yaxshi toʻpurari sifatida yakunlagan. Biroq, COVID-19 pandemiyasi tufayli turnir qoldirilganidan soʻng, Petković Xorvatiyaning 2020/2021-yilgi Millatlar Ligasidagi nursiz oʻyinlari tufayli tanqid qilingan. Yutuqlari. Klub. Dinamo Zagreb